Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: 2070/2001. (IV. 10.) Korm. határozat végrehajtásának
Paragraph Index: 451

d) Inert hulladékok A hulladékok megkülönböztetésére alkalmazott „inert” jelzõ jelentõsége abban áll, hogy a lerakásra kerülõ inert hulladékokra vonatkozóan olyan külön jogszabályi elõírások kerültek bevezetésre, amelyek az EU-elõírásokkal harmonizálnak. Az „inert-lerakók” mûszaki védelem szempontjából alacsonyabb kategóriába soroltak, mint a településihulladék-lerakók, ezáltal kialakításuknak — és így az ott lerakott hulladék kezelésének — költsége alacso- 2002/154. szám nyabb, miközben az inert hulladékok tulajdonsága következtében a környezeti kockázat nem növekszik. Inert hulladék a termelés, szolgáltatás következtében az élet több területén is keletkezhet. Elsõdleges cél a hasznosítás maximális megvalósítása, csak a nem hasznosítható mennyiség lerakóban történõ ártalmatlanítása indokolt. Az építési és bontási folyamatokból származó hulladékok kezelésére meghatározott programon belül az inert hulladékkal kapcsolatos kérdések többnyire rendezhetõk. Ezért — a jogi és mûszaki szabályozás rendezése mellett — a programnak az építési és bontási folyamatokból származó hulladék kezelésére, elsõsorban hasznosítására kell alapulnia. A programon belül azonban nem csak az inert, hanem az esetlegesen keletkezõ veszélyes vagy szerves hulladékkal is foglalkozni kell, amelyek elkülönített gyûjtésére, szétválogatására és a hulladékok minél nagyobb arányú hasznosítására kell törekedni. 3.2.2. Programok a veszélyes hulladékok területén

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes